section_heading: Samostalna plovidba
paragraph_text: U Turneffeu, deset milja od zaljeva Honduras, pirati su stali da se opskrbe svježom vodom i dok su bili usidreni ugledali su šalupu kako dolazi. Richards je prerezao sidreno uže Osvete i isplovio da napadne nadolazeći brod. Vidjevši piratsku zastavu na Osveti, mornari sa šalupe su spustili jedra i predali se bez borbe. Šalupa je bila Pustolovina (eng. Adventure) s Jamajke a zapovjednik joj je bio David Harriot. Pirati su njega i njegove ljude premjestili na Osvetu kraljice Anne a neke svoje ljude, pod zapovjedništvom Israela Handsa, poslali na Pustolovinu.